
Munitsipaalomandisse antavate maaüksuste  sihtotstarbe määramine 
(1. Paemurru tn 21, P. Kerese tn 74,
Tiigi tn 3, Tiigikalda)

1. Asjaolud  ja  menetluse  käik
MaaRS § 28 lõige 3 sätestab, et maa, mille munitsipaalomandisse andmist kohaliku omavalitsuse üksus MaaRS-is sätestatud tähtajaks ei taotlenud, antakse munitsipaalomandisse, kui maa ei kuulu MaaRS-i alusel tagastamisele, erastamisele või riigi omandisse jätmisele. Vastavalt MaaRS § 25 lõikele 5¹, otsustab MaaRS § 38 lõike 3 kohaselt välja selgitatud munitsipaalomandisse antava maa munitsipaalomandisse andmise Maa-ameti peadirektor.
Vastavalt Vabariigi Valitsuse 02.06.2006 määrusega nr 133 kehtestatud maa munitsipaalomandisse andmise korra § 83 lõike 1 kohaselt algatab Maa-amet maa munitsipaalomandisse andmise menetluse, teatades maa munitsipaalomandisse andmise kavatsusest linna- või vallavalitsusele, kelle omandisse maa soovitakse anda.

Lähtuvalt eeltoodust esitas Maa-amet Narva Linnavalitsusele 26.03.2021 kirjaga nr 6-8/21/5399 (dokumendiregistris nr 1-12.3/2821) teate Narva linna haldusterritooriumil asuvate reformimata maaüksuste kohta, mis ei ole vajalikud riigi ülesannete täitmiseks ja on otstarbekas anda kohaliku elu korraldamiseks Narva linna munitsipaalomandisse (kirjas tabel 4).
Kõnesolevate maaüksuste koha-aadressid on kantud Aadressiandmete süsteemi (ADS) ning katastriüksused on moodustatud 29.05.2020.a masskande käigus Maa-ameti peadirektori 04.12.2019.a korralduse nr 1-17/19/3147 alusel.
[bookmark: _GoBack]Maa munitsipaalomandisse andmiseks palub Maa-amet teatada katastriüksuste kohta maa erastamiseks või tagastamiseks tähtaegselt esitatud avalduste puudumisest või esitada andmed lahendamata taotluste kohta ning määrata maakatastriseaduse § 20 lõikest 7 tulenev maa sihtotstarve.
Maa-ameti poolt esitatud maaüksuste loend sisaldab ka antud otsuses loetletud maaüksuseid, kus ehitised puuduvad või asuvad ainult lagunenud ja kasutusest väljalangenud ehitised, mis ei vasta maareformi seaduse § 6 lõike 3 ja 31 tähenduses ehitise nõuetele ning mille omanikud on teadmata. Maa-ala on hooldamata. Ehitisregistris andmed ehitiste ja omanike kohta puuduvad. Kuna maaüksustel puudub põllu- või metsamajanduslik potentsiaal, siis maakatastriseaduse § 20 lõike 7 kohaselt määratakse maaüksustele sihtotstarve "sihtotstarbeta maa".
Kõnesolevate maaüksuste osas puuduvad teiste isikute taotlused maa tagastamiseks või lahendamata taotlused maa erastamiseks.

2. Õiguslikud alused
Maa munitsipaalomandisse andmise korra § 83 lõike 2 kohaselt linna- või vallavalitsus määrab ühe kuu jooksul maaüksuse sihtotstarbe ja koha-aadressi ja edastab Maa-ametile vastava otsuse ning teatab Maa-ametile maaüksuse erastamiseks või tagastamiseks tähtaegselt esitatud avalduste puudumisest või esitab andmed lahendamata taotluste kohta.                  

3. Otsus 
Määrata maa sihtotstarbeks "sihtotstarbeta maa" (012; S) järgmistele maaüksustele:

3.1	1. Paemurru tn 21,  katastritunnus 51101:001:1481,  pindala 1366 m2;
3.2	P. Kerese tn 74,  katastritunnus 51101:001:1490,  pindala 1119 m2;
3.3	Tiigi tn 3,  katastritunnus 51101:001:1373,  pindala 4546 m2;
3.4	Tiigikalda,  katastritunnus 51101:001:1489,  pindala 8380 m2.

4. Rakendussätted
4.1	Korraldus jõustub teatavakstegemisest;
4.2	Käesoleva korralduse peale võib esitada Narva Linnavalitsusele väite haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

